|  |  |
| --- | --- |
| Stema noua - mica | **ROMÂNIA**  **JUDEŢUL CLUJ**  **CONSILIUL LOCAL AL MUNICIPIULUI DEJ**  Str. 1 Mai nr. 2, Tel.: 0264/211790\*, Fax 0264/223260, E-mail: [primaria@dej.ro](mailto:primaria@dej.ro) |
|  | |

## H O T Ă R Â R E A NR. 71

## din 22 iunie 2016

**privind declararea Consiliul Local al Municipiului Dej**

**ca legal constituit**

**Consiliul Local al Municipiului Dej,** întrunit în ședința de constituire din data de 22 iunie 2016, ca urmare a alegerii autorităților administrației publice locale din data de 5 iunie 2016 ;

Având în vedere **Hotărârea Nr. 70** a Consiliului Local al Municipiului Dej, prin care au fost validate mandatele a 19 consilieri locali aleși la data de 5 iunie 2016 ;

Văzând prevederile ‘art. 34’ din Legea Nr. 215/2001, privind administrația publică locală, republicată, cu modificările și completările ulterioare, precum și prevederile ‘art. 7’, din Ordonanța de Urgență a Guvernului Nr. 35/2002 pentru aprobarea Regulamentului cadru de organizare și funcționare a consiliilor locale ;

  În temeiul prevederilor ‘art. 34’, alin. (2) și ‘art. 45’ din Legea Nr. 215/2001, privind administrația publică locală, republicată, cu modificările și completările ulterioare,

**H O T Ă R Ă Ș T E :**

**Art. 1.** **Declară legal constituit Consiliul Local al Municipiului Dej**, compus din 19 consilieri locali aleși la data de 5 iunie 2016, cu sediul în Municipiul Dej, Strada 1 Mai Nr. 2, conform tabelului anexat.

**Art. 2.** În prima ședință a Consiliului Local se va adopta Regulamentul propriu de organizare și funcționare.

**Art. 3.** Prezenta hotărâre se comunică Prefectului Județului Cluj și Primarului Municipiului Dej.

**Președinte de vârstă,**

**Giurgiu Gheorghe**

**Consilier local, Consilier local, Contrasemnează,**

**Bradea Andrei Husa Lucian Ioan Secretar**

**Pop Cristina**